Kvinden døde ved ankomst til hospitalet.

Nordjyllands Politi måtte sent fredag eftermiddag haste ud til krydset mellem Brønderslevvej og Højstrupvej nær Østervrå. Her var der sket et frontalsammenstød, søm betød, at tre personer kom til skade. Nu står det klart, at en 50-årig kvinde er død efter ulykken. - Den ene part i ulykken kørte ud fra sin vigepligt i krydset mellem Brønderslevvej og  Højstrupvej og ville foretage et venstresving, og i den forbindelse kunne to modkørende ikke undgå påkørsel, så det ender med en frontalkollision, fortæller vagtchef ved Nordjyllands Politi, Karsten Højrup Kristensen. Mand fortsat indlagt Den 50-årige kvinde døde ved ankomst til hospitalet.  Desuden kom en mand alvorligt til skade i ulykken. Han er fortsat indlagt på hospitalet. Foruden de to er der også en tredjepart, der er kvæstet. Manden blev ligesom den afdøde kvinde kørt med ambulance fra ulykkestedet. En bilinspektør blev fredag tilkaldt, og politiet afventer nu en erklæring fra vedkommende. Derfor kan de ikke sige mere om ulykken. De pårørende er underrettet.